ai4bharat/Pralekha huggingface dataset:
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଇପିଏଫଓ ପେନସନଭୋଗୀଙ୍କ ପାଇଁ ଜୀବନ ପ୍ରମାଣ ପତ୍ର ଦାଖଲ କରିବାର ଅନ୍ତିମ ତାରିଖ 28 ଫେବୃଆରୀ 2021 ପର୍ଯ୍ୟନ୍ତ ଘୁଞ୍ଚିଲା
• ଇପିଏଫଓ ଅଧୀନ 35 ଲକ୍ଷ ପେନସନଭୋଗୀ ହେବେ ଉପକୃତ
ବର୍ତ୍ତମାନର କୋଭିଡ-19 ମହାମାରୀ ଏବଂ ବୟସ୍କ ଜନସଂଖ୍ୟାଙ୍କ ପ୍ରତି କରୋନା ଭୂତାଣୁର ଅଧିକ ସଂକ୍ରମଣ ଆଶଙ୍କାକୁ ଆଖି ଆଗରେ ରଖି କର୍ମଚାରୀ ଭବିଷ୍ୟନିଧି ସଂଗଠନ  ପକ୍ଷରୁ ଜୀବନ ପ୍ରମାଣପତ୍ର ଦାଖଲ କରିବାର ଅନ୍ତିମ ତାରିଖକୁ 28 ଫେବୃଆରୀ 2021 ପର୍ଯ୍ୟନ୍ତ ବଢ଼ାଇ ଦିଆଯାଇଛି। ଇପିଏସ 1995 ଅନ୍ତର୍ଗତ ପେନସନ ଉଠାଉଥିବା ତଥା ଯେଉଁମାନଙ୍କର ଫେବୃଆରୀ 28, 2021 ସୁଦ୍ଧା ଜୀବନ ପ୍ରମାଣପତ୍ରର ଅବଧି ଶେଷ ହେଉଛି ସେମାନଙ୍କୁ ଏହି ସୁବିଧା ମିଳିପାରିବ। ବର୍ତ୍ତମାନ ପେନସନଭୋଗୀମାନେ ବର୍ଷର 30 ନଭେମ୍ବର ସୁଦ୍ଧା ଯେକୌଣସି ସମୟରେ ଜୀବନ ପ୍ରମାଣପତ୍ର ଦାଖଲ କରିବାର ସୁବିଧା ପାଇପାରୁଛନ୍ତି, ଯାହାକି ଜାରି କରାଯିବାର ଏକ ବର୍ଷ ଅବଧି ପର୍ଯ୍ୟନ୍ତ ବୈଧ ରହିବ ।
ଏପରି ସମସ୍ତ ପେନସନଭୋଗୀମାନେ ଫେବୃଆରୀ 28, 2021 ସୁଦ୍ଧା ସେମାନଙ୍କ ଜୀବନ ପ୍ରମାଣପତ୍ର ଦାଖଲ କରିପାରିବେ। ଜୀବନ ପ୍ରମାଣ ପତ୍ର ଦାଖଲ ପାଇଁ ବିଭିନ୍ନ ପ୍ରକାର ମାଧ୍ୟମ ରହିଛି । 3.65 ଲକ୍ଷ ଜନ ସେବା କେନ୍ଦ୍ର , ପେନସନ ବିତରଣ କରୁଥିବା ବ୍ୟାଙ୍କ ଶାଖା, ଡାକ ବିଭାଗ ଅଧୀନରେ ଆସୁଥିବା 1.36 ଲକ୍ଷ ଡାକ ଘର, 1.90 ଲକ୍ଷ ପୋଷ୍ଟ ମ୍ୟାନ ଏବଂ ଗ୍ରାମୀଣ ଡାକ ସେବକଙ୍କ ମାଧ୍ୟମରେ ଏହା ଦାଖଲ କରାଯାଇପାରିବ । ନିକଟସ୍ଥ ସିଏସସିକୁ ଠାବ କରିବା ଲାଗି ପେନସନଭୋଗୀମାନେ  ଲିଙ୍କ ବ୍ୟବହାର କରିପାରିବେ। ସେହିପରି ନିଜ ସୁବିଧା ଅନୁସାରେ, ଯେକୌଣସି ସ୍ଥାନରୁ କିମ୍ବା ସେମାନଙ୍କ ଘର ପାଖରେ ଡାକ ଘର ମାଧ୍ୟମରେ ଜୀବନପ୍ରମାଣପତ୍ର ଦାଖଲ କରିବା ଲାଗି ଲିଙ୍କକୁ ବ୍ୟବହାର କରାଯାଇପାରିବ ।
କେନ୍ଦ୍ର ଶ୍ରମ ଓ ନିୟୋଜନ ମନ୍ତ୍ରୀ, ସନ୍ତୋଷ ଗଙ୍ଗୱାର ପେନସନଭୋଗୀଙ୍କ କଲ୍ୟାଣ ପାଇଁ ଇପିଏଫଓ ପକ୍ଷରୁ ଗ୍ରହଣ କରାଯାଇଥିବା ପଦକ୍ଷେପକୁ ପ୍ରଶଂସା କରିଛନ୍ତି । ସେ କହିଛନ୍ତି ବିଭିନ୍ନ ପ୍ରକ୍ରିୟାକୁ ସରଳୀକରଣ କରି ଏହି ସଂଗଠନ ଡିଜିଟାଲ ଇଣ୍ଡିଆ ଡ୍ରାଇଭକୁ ବଡ଼ ପ୍ରୋତ୍ସାହନ ପ୍ରଦାନ କରିଛି । ସେହିପରି ଇପିଏଫଓ ପକ୍ଷରୁ 28 ଫେବୃଆରୀ 2021 ପର୍ଯ୍ୟନ୍ତ ଜୀବନ ପ୍ରମାଣପତ୍ର ଦାଖଲ ଅବଧିକୁ ବଢ଼ାଇ ଦିଆଯାଇଛି । ଏହାଦ୍ୱାରା 35 ଲକ୍ଷ ପେନସନଭୋଗୀ ଉପକୃତ ହୋଇପାରିବେ ।
ଶ୍ରୀ ଗଙ୍ଗୱାର ଆହୁରି କହିଥିଲେ ଯେ , ନଭେମ୍ବର 2020 ସୁଦ୍ଧା ଯେଉଁ ପେନସନଭୋଗୀମାନେ ଜୀବନପ୍ରମାଣପତ୍ର ଦାଖଲ କରିପାରିନାହାନ୍ତି ସେମାନଙ୍କ ଲାଗି ଏହି ପରିବର୍ଦ୍ଧିତ ଅବଧି ମଧ୍ୟରେ ପେନସନ ବନ୍ଦ ହେବ ନାହିଁ ।
ଶକ୍ତି ମନ୍ତ୍ରଣାଳୟ
ଓଡ଼ିଶାରେ କୋଭିଡ ମୁକାବିଲା ପାଇଁ ପାୱାରଗ୍ରିଡର ପଦକ୍ଷେପ
ଭାରତ ସରକାରଙ୍କ ଶକ୍ତି ମନ୍ତ୍ରଣାଳୟ ଅନ୍ତର୍ଗତ ଏକ ମହାରତ୍ନ କମ୍ପାନୀ ପାୱାର ଗ୍ରିଡ କର୍ପୋରେସନ ଅଫ ଇଣ୍ଡିଆ ଲିମିଟେଡ ପକ୍ଷରୁ ସାରା ଦେଶରେ ଥିବା ଏହାର କାର୍ଯ୍ୟାଳୟର କର୍ମଚାରୀ ଓ ଶ୍ରମିକମାନଙ୍କୁ ଠିକଣା ସମୟରେ ସହାୟତା ଯୋଗାଇ ଦେବା ଲାଗି ସକ୍ରିୟତାପୂର୍ବକ ବିଭିନ୍ନ ପଦକ୍ଷେପ ଗ୍ରହଣ କରାଯାଉଛି।
ରାଉରକେଲା ସବଷ୍ଟେସନ ପ୍ରକଳ୍ପ କ୍ୟାମ୍ପସକୁ 100% କୋଭିଡ-19 ମୁକ୍ତ ରଖିବା ଲାଗି କୋଭିଡ-19 ସଂକ୍ରମିତଙ୍କ ସଂଖ୍ୟା ଅଧିକ ବୃଦ୍ଧିକୁ ପ୍ରତିହତ କରିବା ଦିଗରେ ସକ୍ରିୟ ପଦକ୍ଷେପ ଗ୍ରହଣ କରାଯାଇଛି। 19 ମେ, 2021ରେ ସବଷ୍ଟେସନର କର୍ମଚାରୀ, ଶ୍ରମିକ ଓ ରାଉରକେଲା ସବଷ୍ଟେସନ ନିକଟବର୍ତ୍ତୀ ଅଞ୍ଚଳରେ ରହୁଥିବା ସେମାନଙ୍କ ପରିବାର ସଦସ୍ୟଙ୍କ ପାଇଁ ଏକ ରାପିଡ୍ ଆଣ୍ଟିଜେନ ପରୀକ୍ଷା ଶିବିର ଆୟୋଜନ କରାଯାଇଥିଳା।
ସେହିପରି ଅନୁଗୁଳ ସବଷ୍ଟେସନ ଠାରେ ଏକ ଗଣ ଟିକାକରଣ ଶିବିର ଆୟୋଜନ କରାଯାଇଥିଲା ଯେଉଁଥିରେ କର୍ମଚାରୀ, ପରିବାର ସଦସ୍ୟ, ଏଏମସି ଫିଟ୍ଟର, ଡ୍ରାଇଭର ଆଦିଙ୍କ ସମେତ ପ୍ରାୟ ଶତାଧିକ ଲୋକଙ୍କ ଟିକାକରଣ କରାଯାଇଥିଲା। ସେହିପରି ବାରିପଦା, କଣିହାଁ ଓ ବଲାଙ୍ଗିର ସବଷ୍ଟେସନରେ ମଧ୍ୟ ଏପରି ଶିବିର ଆୟୋଜନ କରାଯାଇଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ବ୍ୟାଡମିଣ୍ଟନରେ ସ୍ୱର୍ଣ୍ଣ ପଦକ ଜିତିଥିବାରୁ ଲକ୍ଷ୍ୟ ସେନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲକ୍ଷ୍ୟ ସେନଙ୍କୁ ବର୍ମିଂହାମର ସିଡବ୍ଲ୍ୟୁଜି ୨୦୨୨ ରେ ବ୍ୟାଡମିଣ୍ଟନରେ ସ୍ୱର୍ଣ୍ଣ ପଦକ ଜିତିଥିବାରୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଲକ୍ଷ୍ୟ ସେନଙ୍କ ସଫଳତା ଦ୍ୱାରା ଆନନ୍ଦିତ । ବ୍ୟାଡମିଣ୍ଟନରେ ସ୍ୱର୍ଣ୍ଣ ପଦକ ଜିତିବା ପାଇଁ ଅଭିନନ୍ଦନ । ସେ ସିଡବ୍ଲ୍ୟୁଜି ରେ ଭଲ ଖେଳିଥିଲେ ଏବଂ ଫାଇନାଲ ସମୟରେ ଉଲ୍ଲେଖନୀୟ ଦୃଢ଼ତା ପ୍ରଦର୍ଶନ କରିଥିଲେ । ସେ ଭାରତର ଗର୍ବ । ଭବିଷ୍ୟତର ଉଦ୍ୟମ ପାଇଁ ତାଙ୍କୁ ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୁଶୀନଗର ବିକାଶରେ ଖିରକିଆ ଠାରୁ ଜଟାହା ବଜାର ପର୍ଯ୍ୟନ୍ତ ୧୭ କିଲୋମିଟର ଲମ୍ବର ରାସ୍ତା ର୍ନିମାଣ ଅଧିକ ସହାୟକ ଦେବ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଉତ୍ତରପ୍ରଦେଶର କୁଶୀନଗର ଲୋକସଭା ର୍ନିବାଚନମଣ୍ଡଳୀର ଖିରକିଆ ଠାରୁ ଜଟାହା ବଜାର ପର୍ଯ୍ୟନ୍ତ ୧୭ କିଲୋମିଟର ଦୀର୍ଘ ରାସ୍ତା ର୍ନିମାଣ କୁଶୀନଗରର ବିକାଶରେ ଅଧିକ ଉତ୍ସାହ ଯୋଗାଇବ ।
କୁଶୀନଗର ସାଂସଦ ଶ୍ରୀ ବିଜୟ କୁମାର ଦୁବେଙ୍କ ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏହାଦ୍ୱାରା କୁଶିନଗରର ବିକାଶକୁ ଆହୁରି ବଳ ମିଳିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡୋନି ପୋଲୋ ବିମାନବନ୍ଦର ସହିତ ଅରୁଣାଚଳ ପ୍ରଦେଶରେ ପର୍ଯ୍ୟଟନକୁ ବୃଦ୍ଧି କରିବାକୁ ଯୋଜନା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଟାନଗରର ଡୋନି ପୋଲୋ ବିମାନବନ୍ଦର ସହିତ ଅରୁଣାଚଳ ପ୍ରଦେଶର ପର୍ଯ୍ୟଟନ କ୍ଷେତ୍ରକୁ ବୃଦ୍ଧି କରିବାକୁ ଯୋଜନା କରିଛନ୍ତି । ପ୍ରଧାନମନ୍ତ୍ରୀ ଅରୁଣାଚଳ ପ୍ରଦେଶର ମୁଖ୍ୟମନ୍ତ୍ରୀ ଶ୍ରୀ ପେମା ଖଣ୍ଡୁଙ୍କ ଦ୍ୱାରା ସେୟାର କରାଯାଇଥିବା ଏକ ଭିଡିଓରେ ପ୍ରଦର୍ଶିତ ହୋଇଥିବା ଦୃଶ୍ୟକୁ ମଧ୍ୟ ପ୍ରଶଂସା କରିଛନ୍ତି ।
ଅରୁଣାଚଳ ପ୍ରଦେଶର ମୁଖ୍ୟମନ୍ତ୍ରୀ ଶ୍ରୀ ପେମା ଖଣ୍ଡୁଙ୍କ ଏକ ଟୁଇଟକୁ ଉଦ୍ଧୃତ କରି ପ୍ରଧାନମନ୍ତ୍ରୀ କହିଛନ୍ତି;
“ବହୁତ ଭଲ ଦେଖାଯାଉଛି! ଏବଂ ନୂତନ ବିମାନବନ୍ଦର ଏବଂ ବିମାନ ଯୋଗ କରାଯିବା ସହିତ ଅଧିକ ଲୋକ ଅରୁଣାଚଳ ପ୍ରଦେଶକୁ ସହଜରେ ଯାଇ ସେଠାରେ ଭବ୍ୟ ଆତିଥ୍ୟ ଅନୁଭବ କରିବେ ।”
&nsp;
HS
(
କୌଶଳ ବିକାଶ ଓ ଉଦ୍ୟମିତା ମନ୍ତ୍ରଣାଳୟ
ଶକ୍ତି କ୍ଷେତ୍ରରେ କୌଶଳ ବିକାଶର ଉତ୍କର୍ଷ ହାସଲ ନିମନ୍ତେ ସ୍କିଲ ଇଣ୍ଡିଆ ପକ୍ଷରୁ ପ୍ରଥମ ଉତ୍କର୍ଷ କେନ୍ଦ୍ର ସ୍ଥାପିତ
• ଶକ୍ତି କ୍ଷେତ୍ରରେ ପ୍ରଥମ ଉତ୍କର୍ଷ କେନ୍ଦ୍ର ସ୍ଥାପନା ପାଇଁ ଭାରତ ଓ ଫ୍ରାନ୍ସ ସରକାରଙ୍କ ମିଳିତ ଉଦ୍ୟମ
• ଭର୍ଚୁଆଲ ମୋଡରେ କେନ୍ଦ୍ର ମନ୍ତ୍ରୀ ଆର କେ ସିଂ ଉଦଘାଟନ କଲେ ଉତ୍କର୍ଷ କେନ୍ଦ୍ର
• ଫରାସୀ ବିତ୍ତ ଓ ବିତ୍ତୀୟ ବ୍ୟାପାର ମନ୍ତ୍ରୀ ତଥା ପରାମର୍ଶଦାତା ମିଷ୍ଟର ଡାନିଏଲ ମୈତ୍ରେ, ଭାରତ ଓ ଦକ୍ଷିଣ ଏସୀୟ ଆଞ୍ଚଳିକ ବିଭାଗ ମୁଖ୍ୟ ସମାରୋହରେ
ଉପସ୍ଥିତ
• ଉତ୍କର୍ଷ କେନ୍ଦ୍ର ଶୁଳ୍କ ଅଧିକାରୀ ଓ ତାଲିମଦାତାଙ୍କୁ ଦେବ ସ୍ଵତନ୍ତ୍ର ତାଲିମ
ଏକ ବିଶେଷ ଘଟଣାକ୍ରମରେ ଦେଶରେ ସ୍କିଲ ଇଣ୍ଡିଆ ପକ୍ଷରୁ ଶକ୍ତି କ୍ଷେତ୍ରରେ ପ୍ରଥମ କୌଶଳ ଉତ୍କର୍ଷ କେନ୍ଦ୍ର ସ୍ଥାପନ କରାଯାଇଛି । କୌଶଳ ବିକାଶ ଓ ବୃତ୍ତିଗତ ତାଲିମର ଅଙ୍ଗୀକାରବଦ୍ଧତା ଉଦ୍ଦେଶ୍ୟରେ ଭାରତ ସରକାରଙ୍କ କୌଶଳ ବିକାଶ ଓ ଔଦ୍ୟୋଗୀକତା ମନ୍ତ୍ରଣାଳୟ, ଫରାସୀ ଗଣରାଜ୍ୟ ସରକାରର ଜାତୀୟ ଶିକ୍ଷା ଓ ଯୁବ ମନ୍ତ୍ରଣାଳୟ ଓ ସ୍ନାଇଡ଼ର ବିଦ୍ୟୁତ ସଂସ୍ଥା ପକ୍ଷରୁ ଶକ୍ତି କ୍ଷେତ୍ରରେ ଦେଶର ପ୍ରଥମ କୌଶଳ ବିକାଶର ପ୍ରଥମ ଉତ୍କର୍ଷ କେନ୍ଦ୍ରର ସ୍ଥାପନା ଘୋଷଣା କରାଯାଇଛି । ହରିୟାଣାର ଗୁରୁଗାଁଓସ୍ଥିତ ଗ୍ଵାଲ ପାହାଡିଠାରେ ଥିବା ଜାତୀୟ ସୌରଶକ୍ତି ପ୍ରତିଷ୍ଠାନ  ପ୍ରତିଷ୍ଠା କରାଯାଇଛି । ଦେଶବ୍ୟାପୀ ତାଲିମଦାତା ଓ ଶୁଳ୍କ ଅଧିକାରୀଙ୍କୁ ଏହା ସ୍ଵତନ୍ତ୍ର ତାଲିମ ପ୍ରଦାନ କରିବ ।
ଏହି ଉତ୍କର୍ଷ କେନ୍ଦ୍ରରେ ଭବିଷ୍ୟତ ବୈଷୟିକ ଜ୍ଞାନକୁ ଆଖିଆଗରେ ରଖି ଅତ୍ୟାଧୁନିକ ପରୀକ୍ଷାଗାର ପ୍ରତିଷ୍ଠା କରାଯାଇଛି । ଏହା ଶକ୍ତି କ୍ଷେତ୍ରରେ ଭାରତ ଓ ଫ୍ରାନ୍ସର ସମ୍ପର୍କକୁ ଅଧିକ ଦୃଢୀଭୂତ କରିବ । କେନ୍ଦ୍ର ଶକ୍ତି , ନୂତନ ଓ ଅକ୍ଷୟ ଶକ୍ତି  ଓ କୌଶଳ ବିକାଶ ଓ ଔଦ୍ୟୋଗୀକ ରାଷ୍ଟ୍ର ମନ୍ତ୍ରୀ ଶ୍ରୀ ରାଜ କୁମାର ସିଂ ଆଜି ଭର୍ଚୁଆଲ ମୋଡରେ ଏହାର ଉଦଘାଟନ କରିଛନ୍ତି । ଫ୍ରାନ୍ସର ବିତ୍ତ ଓ ବିତ୍ତୀୟ ବ୍ୟାପାର ମନ୍ତ୍ରୀ ତଥା ପରାମର୍ଶଦାତା ମିଷ୍ଟର ଡାନିଏଲ ମୈତ୍ରେ, ଭାରତ ଓ ଦକ୍ଷିଣ ଏସିଆର ଆଞ୍ଚଳିକ ଆର୍ଥିକ ବିଭାଗର ମୁଖ୍ୟ ଏଥିରେ ଅତିଥି ଭାବେ ଯୋଗଦେଇଥିଲେ ।
ପୂର୍ବରୁ ଏମଏସଡିଇ ଓ ଫ୍ରାନ୍ସର ଶିକ୍ଷା ମନ୍ତ୍ରଣାଳୟ ଓ ସ୍ନାଇଡ଼ର ଇଲେକ୍ଟ୍ରିକ ଇଣ୍ଡିଆ ପ୍ରତିଷ୍ଠାନ , ଶକ୍ତି କ୍ଷେତ୍ର କୌଶଳ ପରିଷଦ  ଏବଂ ଜାତୀୟ ସୌର ଶକ୍ତି ପ୍ରତିଷ୍ଠାନ  ମଧ୍ୟରେ ଶକ୍ତି ଓ ସୌରଶକ୍ତି କ୍ଷେତ୍ରରେ ଉତ୍କର୍ଷ କେନ୍ଦ୍ର ସ୍ଥାପନ ପାଇଁ ହୋଇଥିବା ରାଜିନାମା ଅନୁସାରେ ଏହି କେନ୍ଦ୍ର ସ୍ଥାପନ କରାଯାଇଛି ।
ଏହାକୁ ଉଦଘାଟନ କରି କେନ୍ଦ୍ରମନ୍ତ୍ରୀ ଶ୍ରୀ ରାଜ କୁମାର ସିଂ କହିଛନ୍ତି ଯେ, ଦେଶର ଆର୍ଥିକ ଅଭିବୃଦ୍ଧି, ଶକ୍ତି ସୁରକ୍ଷା, ଜଳବାୟୁ ପରିବର୍ତ୍ତନର ମୁକାବିଲା ପାଇଁ ଭାରତ ଅକ୍ଷୟ ଶକ୍ତିର ବିକାଶ ନିମନ୍ତେ ନିରନ୍ତର ଉଦ୍ୟମ କରିଆସୁଛି । ବିଶ୍ଵର ଅକ୍ଷୟ ଶକ୍ତି ବଜାରରେ ଅଗ୍ରଣୀ ଭୂମିକା ଗ୍ରହଣ କରିବା ପାଇଁ ଆମ ଦେଶ ପ୍ରୟାସ କରୁଛି । ପ୍ରଧାନମନ୍ତ୍ରୀଙ୍କ ଆତ୍ମନିର୍ଭର ଭାରତ ଆହ୍ଵାନକୁ ସଫଳ କରିବା ପାଇଁ ଅକ୍ଷୟ ଶକ୍ତି କ୍ଷେତ୍ର ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିପାରିବ । ଏକ୍ଷେତ୍ରରେ ଫ୍ରାନ୍ସ ସରକାରଙ୍କ ସହଯୋଗ ଦୁଇ ଦେଶର ସହଯୋଗର ଏକ ଉଜ୍ଜ୍ଵଳ ଦୃଷ୍ଟାନ୍ତ ଓ ଏହା ଦୀର୍ଘସ୍ଥାୟୀ ଶକ୍ତି ଲକ୍ଷ୍ୟକୁ ପୂରଣ କରିବାରେ ସହାୟକ ହେବ ।
ଏହି ଉତ୍କର୍ଷ କେନ୍ଦ୍ର ବିଦ୍ୟୁତ, ସ୍ଵୟଂଚାଳିତ ଓ ସୌର ଶକ୍ତି କ୍ଷେତ୍ରରେ କୁଶଳୀ କାରିଗରମାନଙ୍କୁ ଅତ୍ୟାଧୁନିକ ତାଲିମ ପ୍ରଦାନ କରିବ । ଏହି ତାଲିମରେ ତାଲିମଦାତା, ପ୍ରଶିକ୍ଷକ, ଶୁଳ୍କ ଅଧିକାରୀମାନେ ମଧ୍ୟ ସାମିଲ ହେବେ ।
4000 ବର୍ଗକିଲୋମିଟର ପରିମିତ କ୍ଷେତ୍ରରେ ସ୍ଥାପିତ କରାଯାଇଥିବା ଏହି ଉତ୍କର୍ଷ କେନ୍ଦ୍ର ନିମନ୍ତେ ଏନଆଇଏସଇ ପକ୍ଷରୁ ଜମି ଯୋଗାଇ ଦିଆଯାଇଛି । ଏଥିରେ ଦୁଇଟ ପରୀକ୍ଷାଗାର ସ୍ନାଇଡ଼ର ଇଲେକ୍ଟ୍ରି କମ୍ପାନୀ ଦ୍ଵାରା ପ୍ରତିଷ୍ଠା କରାଯିବ । ଏଥିରେ ଥିବା ସୌରଶକ୍ତି ପରୀକ୍ଷାଗାର ଏକ୍ଷେତ୍ରରେ ଅତ୍ୟାଧୁନିକ ବୈଷୟିକ ଜ୍ଞାନ ତାଲିମ ଦେବ । ଏହି କେନ୍ଦ୍ର ପ୍ରତିଷ୍ଠା ଦ୍ଵାରା ଦେଶବ୍ୟାପୀ ଏହାର କର୍ମଚାରୀମାନଙ୍କୁ ଅନଲାଇନ ଯୋଗେ ତାଲିମ ମଧ୍ୟ ପ୍ରଦାନ କରାଯାଇପାରିବ । ଏଥିରେ ଶକ୍ତି ଉତ୍ପାଦନ, ସରବରାହ, ବିତରକ ସମ୍ପର୍କିତ ତାଲିମ ମଧ୍ୟ ଅନ୍ତର୍ଭୁକ୍ତ ହେବ । ଫ୍ରାନ୍ସର ଶିକ୍ଷା ବିଭାଗ ବିଭିନ୍ନ ପରିପାଟିର ବିକାଶ ଓ ପରିକଳ୍ପନା ପାଇଁ ଭାରତକୁ ବିଶେଷଜ୍ଞ ପଠାଇଛନ୍ତି । ସେ ଏହାର ଲେ ଆଉଟ ଓ ପରିପାଟିର ବିକାଶ କରିଛନ୍ତି । ଜାତୀୟ କୌଶଳ ବିକାଶ ନିଗମ ପ୍ରକଳ୍ପ ବାବଦ ଆନୁଷ୍ଠାନିକ ସୁବିଧା ସୁଯୋଗମାନ ଯୋଗାଇଦେଇଛନ୍ତି ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଆସନ୍ତାକାଲି କର୍ଣ୍ଣାଟକର ବେଲାଗାଭି ଠାରେ ପିଏମ୍ କିଷାନ ଯୋଜନା ଅଧୀନରେ ୮ କୋଟିରୁ ଅଧିକ ହିତାଧିକାରୀ କୃଷକ ମାନଙ୍କୁ ୧୩ ତମ କିସ୍ତିରେ ୧୬,୮୦୦ କୋଟି ଟଙ୍କାରୁ ଅଧିକ ଅର୍ଥ ପ୍ରଦାନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ପିଏମ୍ କିଷାନ ସମ୍ମାନ ନିଧି ଯୋଜନା  ଯୋଜନା ଅଧୀନରେ ପ୍ରତ୍ୟେକ କୃଷକଙ୍କୁ ୨୦୦୦ ଟଙ୍କା ଲେଖାଏଁ ପ୍ରଦାନ କରିବେ । ଏହି ଯୋଜନା ଅଧୀନରେ ମୋଟ ୧୬,୮୦୦ କୋଟି ଟଙ୍କାରୁ ଅଧିକ ଅର୍ଥ ଆଠ କୋଟିରୁ ଅଧିକ କୃଷକଙ୍କ ଆକାଉଣ୍ଟରେ ସିଧାସଳଖ ଜମା ହେବ ।
କର୍ଣ୍ଣାଟକର ବେଲାଗାଭି ଠାରେ ଭାରତୀୟ ରେଳବାଇ ଏବଂ ଜଳ ଜୀବନ ମିଶନର ସଂଯୋଜନାରେ ପିଏମ୍ – କିଷାନ ଯୋଜନାର ବହୁ ପ୍ରତୀକ୍ଷିତ ୧୩ ତମ କିସ୍ତିକୁ ପ୍ରଦାନ କରାଯିବ । ଏହି ଅବସରରେ କେନ୍ଦ୍ର କୃଷି ଓ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମାର ଏବଂ କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟର ସଚିବ ଶ୍ରୀ ମନୋଜ ଅହୁଜା ଉପସ୍ଥିତ ରହିବେ । ଏହି କାର୍ଯ୍ୟକ୍ରମରେ ପିଏମ୍ – କିଷାନ ଏବଂ ଜଳ ଜୀବନ ମିଶନ ହିତାଧିକାରୀ ମାନଙ୍କ ସମେତ ପ୍ରାୟ ଏକ ଲକ୍ଷରୁ ଅଧିକ ଲୋକ ଉପସ୍ଥିତ ରହିବେ ବୋଲି ଆଶା କରାଯାଉଛି । ଯେଉଁ ଲୋକମାନେ ଏହି କାର୍ଯ୍ୟକ୍ରମର ସିଧାପ୍ରସାରଣ ଦେଖିବାକୁ ଇଚ୍ଛୁକ, ସେମାନେ ନିମ୍ନଲିଖିତ ୟୁଆର୍ଏଲ୍କୁ ଯାଇ କାର୍ଯ୍ୟକ୍ରମ ପାଇଁ ପଞ୍ଜୀକରଣ କରି ପାରିବେ ।
URL : https://lnkd.in/gU9NFpd ଏବଂ https://pmindiawebcast.nic.in/ ରେ କାର୍ଯ୍ୟକ୍ରମର ସିଧାପ୍ରସାରଣ ଦେଖିବା ପାଇଁ ଟ୍ୟୁନ୍ ଇନ୍ କରନ୍ତୁ ।
ଏହି ଯୋଜନା ଅନ୍ତର୍ଗତ ଏକାଦଶ ଏବଂ ଦ୍ୱାଦଶ କିସ୍ତି ଗତ ବର୍ଷ ମେ ଏବଂ ଅକ୍ଟୋବର ମାସରେ ପ୍ରଦାନ କରା ଯାଇଥିଲା । ୧୩ ତମ କିସ୍ତି ଜାରି କରିଯିବା ସହିତ ସରକାର ଭାରତର କୃଷକ ମାନଙ୍କୁ ସହାୟତା କରିବା ଏବଂ ସେମାନଙ୍କ ଜୀବିକା ଲକ୍ଷ୍ୟ ହାସଲ କରିବାରେ ସାହାଯ୍ୟ କରିବା ପାଇଁ ଯେଉଁ ପ୍ରତିଜ୍ଞା କରିଛନ୍ତି ତାହାକୁ ଜାରି ରଖିଛନ୍ତି । ପିଏମ୍ – କିଷାନ ଯୋଜନା ସାରା ଦେଶରେ କୃଷକ ମାନଙ୍କୁ ଉଲ୍ଲେଖନୀୟ ଲାଭ ପ୍ରଦାନ କରିସାରିଛି ଏବଂ ଏହି ନୂତନ କିସ୍ତି ସେମାନଙ୍କ ଆୟକୁ ଆହୁରି ଅଧିକ କରିବ ଏବଂ କୃଷି କ୍ଷେତ୍ରର ବିକାଶ ନିମନ୍ତେ ସହାୟକ ହେବ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୧୯ରେ ପ୍ରଧାନମନ୍ତ୍ରୀ କିଷାନ ସମ୍ମାନ ନିଧି  ଯୋଜନା ଆରମ୍ଭ କରିଥିଲେ । ଏହି ଯୋଜନାରେ କେତେକ ନିର୍ଦ୍ଦିଷ୍ଟ ବହିଷ୍କରଣକୁ ବାଦ ଦେଇ ଦେଶର ସମସ୍ତ ଚାଷ ନିମନ୍ତେ ଯୋଗ୍ୟ ଜମିଧାରକ କୃଷକ ପରିବାରକୁ ଆୟ ସହାୟତା ଯୋଗାଇ ଦେବାକୁ ଲକ୍ଷ୍ୟ ରଖା ଯାଇଛି । ଏହି ଯୋଜନା ଅଧୀନରେ, ପ୍ରତି ବର୍ଷ ପ୍ରତ୍ୟେକ କିସ୍ତିରେ ୨୦୦୦ ଟଙ୍କା ଲେଖାଏଁ କରି ତିନୋଟି କିସ୍ତିରେ ୬,୦୦୦ ଟଙ୍କା ସିଧାସଳଖ ହିତାଧିକାରୀ ମାନଙ୍କୁ ବ୍ୟାଙ୍କ ଆକାଉଣ୍ଟ ମାଧ୍ୟମରେ ପ୍ରଦାନ କରା ଯାଇଥାଏ ।
ଦେଶର ସମସ୍ତ ଭୂମିଧାରକ କୃଷକ ପରିବାର ନିର୍ଦ୍ଦିଷ୍ଟ ବହିଷ୍କରଣ ମାନଦଣ୍ଡ ଅନୁଯାୟୀ ପିଏମ୍ – କିଷାନ ଯୋଜନା ଅଧୀନରେ ଯୋଗ୍ୟ ଅଟନ୍ତି ।
ବର୍ତ୍ତମାନ ସୁଦ୍ଧା, ୧୧ କୋଟିରୁ ଅଧିକ କୃଷକ ପରିବାର, ମୁଖ୍ୟତଃ କ୍ଷୁଦ୍ର ଏବଂ ନାମ ମାତ୍ର କୃଷକ ପରିବାରକୁ ୨.୨୫ ଲକ୍ଷ କୋଟି ଟଙ୍କାରୁ ଅଧିକ ଅର୍ଥ ପ୍ରଦାନ କରାଯାଇଛି । ବିଶେଷ ରୂପରେ, କୋଭିଡ୍ ଲକଡାଉନ୍ ସମୟରେ ଏହି ଅଭାବୀ ଚାଷୀ ମାନଙ୍କୁ ସହାୟତା କରିବା ପାଇଁ ଅନେକ କିସ୍ତିରେ ୧.୭୫ ଲକ୍ଷ କୋଟି ଟଙ୍କା ବଣ୍ଟନ କରା ଯାଇଥିଲା । ଏହି ଯୋଜନାରେ ତିନି କୋଟିରୁ ଅଧିକ ମହିଳା ହିତାଧିକାରୀ ମଧ୍ୟ ଉପକୃତ ହୋଇଛନ୍ତି, ଯେଉଁମାନେ ସାମୁହିକ ଭାବେ ୫୩,୬୦୦ କୋଟି ଟଙ୍କାରୁ ଅଧିକ ଅର୍ଥ ପାଇଛନ୍ତି ।
ଏହି ପଦକ୍ଷେପ ଅନ୍ତର୍ଗତ ପାଣ୍ଠି ଗ୍ରାମୀଣ ଅର୍ଥ ବ୍ୟବସ୍ଥାର ଅଭିବୃଦ୍ଧିକୁ ତ୍ୱରାନ୍ୱିତ କରିଛି, କୃଷକ ମାନଙ୍କ ପାଇଁ ଋଣ ସୀମିତତାକୁ ହ୍ରାସ କରିଛି ଏବଂ କୃଷି କ୍ଷେତ୍ରରେ ନିବେଶକୁ ଅଧିକ କରିଛି । ଏହା ମଧ୍ୟ କୃଷକ ମାନଙ୍କର ବିପଦକୁ ହାତକୁ ନେବା କ୍ଷମତା ବୃଦ୍ଧି କରିଛି, ଯାହା ଅଧିକ ଉତ୍ପାଦନକାରୀ ନିବେଶକୁ ଆଗେଇ ନେଇଛି । ଆଇଏଫ୍ପିଆର୍ଆଇ ଅନୁଯାୟୀ, ପିଏମ୍ – କିଷାନ ପାଣ୍ଠି ପ୍ରାପ୍ତକର୍ତ୍ତା ମାନଙ୍କୁ ସେମାନଙ୍କର କୃଷି ଆବଶ୍ୟକତା ତଥା ଶିକ୍ଷା, ଚିକିତ୍ସା ସେବା ଏବଂ ବିବାହ ପରି ଅନ୍ୟାନ୍ୟ ଖର୍ଚ୍ଚ ପୂରଣ କରିବାରେ ସାହାଯ୍ୟ କରୁଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅନ୍ତର୍ଜାତୀୟ ସୌର ମେଣ୍ଟରେ ଯୁକ୍ତରାଷ୍ଟ୍ର ଆମେରିକାକୁ ସ୍ୱାଗତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅନ୍ତର୍ଜାତୀୟ ସୌର ମେଣ୍ଟରେ ଯୁକ୍ତରାଷ୍ଟ୍ର ଆମେରିକାକୁ ସ୍ୱାଗତ କରିଛନ୍ତି। ଶ୍ରୀ ମୋଦୀ ଏହି ନିଷ୍ପତ୍ତି ପାଇଁ ଆମେରିକା ରାଷ୍ଟ୍ରପତି ଜୋ ବାଇଡେନଙ୍କୁ ମଧ୍ୟ ଧନ୍ୟବାଦ ଜଣାଇଛନ୍ତି।
ଜଳବାୟୁ ପାଇଁ ଆମେରିକା ରାଷ୍ଟ୍ରପତିଙ୍କ ସ୍ୱତନ୍ତ୍ର ଦୂତ ଶ୍ରୀ ଜନ୍ କେରୀଙ୍କ ଟୁଇଟ୍ର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି :
“ଅଦ୍ଭୂତ ସମାଚାର @ClimateEnvoy! ମୁଁ @POTUSଙ୍କୁ ଧନ୍ୟବାଦ ଦେବାକୁ ଚାହୁଁଛି ଏବଂ ଯୁକ୍ତରାଷ୍ଟ୍ର ଆମେରିକାକୁ @isolarallianceରେ ସମ୍ପୂର୍ଣ୍ଣ ହାର୍ଦ୍ଦିକ ସ୍ୱାଗତ କରୁଛି। ପୃଥିବୀର ଦୀର୍ଘସ୍ଥାୟିତ୍ୱ ପାଇଁ ସୌର ଶକ୍ତିର ଉପଯୋଗ କରିବା ଲାଗି ଆମର ସହଭାଗୀ ଗବେଷଣାକୁ ଏହା ଆହୁରି ସୁଦୃଢ଼ କରିବ।”
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ରାଜ୍ୟ ଓ କେନ୍ଦ୍ରଶାସିତ ପ୍ରଦେଶର ରାଷ୍ଟ୍ରୀୟ ଖାଦ୍ୟ ସୁରକ୍ଷା ଅଧିନିୟମ/ ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା -୩ ଅନ୍ତର୍ଗତ ଖାଦ୍ୟାନ୍ନକୁ ସୁରକ୍ଷିତ ତଥା ସମୟୋଚିତ ବିତରଣ ସୁନିଶ୍ଚିତ କରିବା ନିମନ୍ତେ ସମସ୍ତ ପଡ଼ି ଦୋକାନକୁ ଅଧିକ ସମୟ ପର୍ଯ୍ୟନ୍ତ ଏବଂ ବିଶେଷକରି ସପ୍ତାହର ପ୍ରତ୍ୟେକ ଦିନ ଖୋଲ ରଖିବା ନିମନ୍ତେ କେନ୍ଦ୍ର ସରକାର ଦେଲେ ନିର୍ଦ୍ଦେଶ
କେତେକ ରାଜ୍ୟ ଏବଂ କେନ୍ଦ୍ରଶାସିତ ପ୍ରଦେଶରେ ଏବେ ଲକ୍ ଡାଉନ୍ ଜାରି ରହିଛି ଯେଉଁଥିପାଇଁ ଉଚିତ ମୂଲ୍ୟ ଦୋକାନ ର କାର୍ଯ୍ୟ ଅବଧି ହ୍ରାସ ପାଇବାର ଆଶଙ୍କା ରହିଛି । ଏହି ଆଶଙ୍କାକୁ ବିଚାରକୁ ନେଇ କେନ୍ଦ୍ର ଖାଦ୍ୟ ଓ ସାଧାରଣ ବଣ୍ଟନ ବିଭାଗ ଦ୍ୱାରା ମେ ୧୫, ୨୦୨୧ ଦିନ ଏକ ଉପଦେଶିକା ଜାରି କରାଯାଇଛି । ଏହି ଉପଦେଶିକାରେ ଦିଆଯାଇଥିବା ପରାମର୍ଶ ଅନୁସାରେ ଦେଶର ସମସ୍ତ ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରମାନଙ୍କୁ ମାସର ସମସ୍ତ ଦିନରେ ଉଚିତ ମୂଲ୍ୟ ଦୋକାନ ଖୋଲା ରଖିବା ଏବଂ ହିତାଧିକାରୀମାନଙ୍କୁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା- ପିଏମଜିକେଏୱାଇ-୩ ତଥା ରାଷ୍ଟ୍ରୀୟ ଖାଦ୍ୟ ସୁରକ୍ଷା ଅଧିନିୟମ- ଏନଏଫଏସଏ ଖାଦ୍ୟାନ୍ନ ବିତରଣ ସାରା ଦିନ କ୍ରମବଦ୍ଧ ଢଙ୍ଗରେ କରିବା ଆବଶ୍ୟକ । ଏହି ଅବଧିରେ ପଡ଼ି ଦୋକାନମାନଙ୍କର ଉପଯୁକ୍ତ ସୁରକ୍ଷିତ ଦୂରତ୍ୱ ରକ୍ଷା ତଥା କୋଭିଡ଼ ୧୯ ପ୍ରୋଟୋକଲର ଅନୁପାଳନ ହେବାକୁ ସୁନିଶ୍ଚିତ କରିବା ସକାଶେ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ରର ସରକାରମାନଙ୍କୁ ପରାମର୍ଶ ଦିଆଯାଇଛି । ଏହାକୁ ସୁବିଧାଜନକ କରିବା ନିମନ୍ତେ ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରମାନଙ୍କୁ ଏକଥା ମଧ୍ୟ ସୁନିଶ୍ଚିତ କରିବା ଲାଗି ଅନୁରୋଧ କରାଯାଇଛି ଯେ ପଡ଼ି ଦୋକାନମାନଙ୍କୁ ନିୟମିତ ବଜାର ଖୋଲା ଉପରେ ଲଗାଯାଇଥିବା ପ୍ରତିବନ୍ଧିତ ଘଣ୍ଟାରୁ ପୃଥକ୍ ରଖାଯିବା ଆବଶ୍ୟକ ।
ଉପରୋକ୍ତ ଉପାୟ କରିବା ଦ୍ୱାରା ଏହା ନିର୍ଦ୍ଧାରିତ ହେବ ଯେ ବିଭାଗ ସ୍ୱାରା ଜାରି କରାଯାଇଥିବା ପରାମର୍ଶ ଅନୁସାରେ ହିଁ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ରମାନଙ୍କ ଦ୍ୱାରା ପିଏମଜିକେୱାଇ- ୩ ଏବଂ ଏନଏଫଏସଏ ଅଧୀନରେ ଖାଦ୍ୟାନ୍ନକୁ ସମସ୍ତ ଏନଏଫଏସଏ ହିତାଧିକାରୀମାନଙ୍କୁ କୋଭିଡ଼ ୧୯ ପ୍ରୋଟୋକଲକୁ ବିଧିବଦ୍ଧ ଭାବେ ପାଳନ କରିବା ସହିତ ସୁରକ୍ଷିତ ତଥା ସମୟବଦ୍ଧ ଢଙ୍ଗରେ ଉପଲବ୍ଧ କରାଯାଇପାରିବ । ସମସ୍ତ ରାଜ୍ୟ ଏବଂ କେନ୍ଦ୍ରଶାସିତ ପ୍ରଦେଶଙ୍କୁ ଏହା ଅନୁରୋଧ କରାଯାଇଛି ଯେ ସେମାନେ ହିତାଧିକାରୀମାନଙ୍କୁ କୌଣସି ଜଟିଳତା ବିନା ପଡ଼ି ଦୋକାନମାନଙ୍କରୁ ଖାଦ୍ୟାନ୍ନର ସମୟୋଚିତ ବିତରଣ ସୁନିଶ୍ଚିତ କରିବା ନିମନ୍ତେ ଆବଶ୍ୟକ ପଦକ୍ଷେପ ଗ୍ରହଣ କରନ୍ତୁ ଏବଂ ଏ ସଂପର୍କରେ ଗ୍ରହଣ କରାଯାଇଥିବା ପ୍ରାବଧାନକୁ ବ୍ୟାପକ ଭାବେ ପ୍ରଚାର ପ୍ରସାର କରନ୍ତୁ ।
ଏଭଳି ସହାୟତା ଦ୍ୱାରା “ପ୍ରଧାନମନ୍ତ୍ରୀ ଗରିବ କଲ୍ୟାଣ ଅନ୍ନ ଯୋଜନା ର କାର୍ଯ୍ୟାନ୍ୱୟନ ବର୍ତ୍ତମାନ ଦୁଇ ମାସ ପାଇଁ ଅର୍ଥାତ୍ ଜୁନ ୨୦୨୧ ପର୍ଯ୍ୟନ୍ତ ଏହିଭଳି ଭାବେ ଆରମ୍ଭ କରାଯାଇଛି । ପୂର୍ବରୁ ଯେଉଁଭଳି ଭାବେ ମାଗଣା ଖାଦ୍ୟାନ୍ନର ଏକ ଅତିରିକ୍ତ କୋଟା ଅନୁସାରେ ପ୍ରତି ବ୍ୟକ୍ତିଙ୍କ ପାଇଁ ମାସିକ ୫ କିଲୋଗ୍ରାମ ରାସନ ପ୍ରଦାନ କରାଯାଉଥିଲା ତାହା ଜାରି ରହିବ । ଏଭଳି ଖାଦ୍ୟାନ୍ନ ବିତରଣ କାର୍ଯ୍ୟ ଦ୍ୱାରା ଏନଏଫଏସଏର ଉଭୟ ଶ୍ରେଣୀ ଅର୍ଥାତ୍, ଅନ୍ତ୍ୟୋଦୟ ଅନ୍ନ ଯୋଜନା  ଏବଂ ପ୍ରାଥମିକତାଯୁକ୍ତ ପରିବାର  ଅଧୀନରେ ପ୍ରଦାନ ନିମନ୍ତେ ଉଦ୍ଦିଷ୍ଟ ପ୍ରାୟ ୮୦ କୋଟି ଲାଭାର୍ଥୀଙ୍କୁ ସେମାନଙ୍କର ନିୟମିତ ମାସିକ ଏନଏଫଏସଏ ଯୋଗ୍ୟତା ଠାରୁ ଅଧିକ ଖାଦ୍ୟାନ୍ନ ମିଳିପାରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ ଦୈନିକ କରୋନା ଆକ୍ରାନ୍ତ ମାମଲା ଗତ 7 ମାସ ମଧ୍ୟରେ ସର୍ବନିମ୍ନ; ଗତ 24 ଘଣ୍ଟା ମଧ୍ୟରେ 10,064 ପଜିଟିଭ ମାମଲା ଚିହ୍ନଟ
ସକ୍ରିୟ ମାମଲା ସଂଖ୍ୟା ତୁଳନାରେ ମୋଟ ଟିକାକରଣ ହୋଇଥିବା ଲୋକ ସଂଖ୍ୟା ଦୁଇଗୁଣା ହେଲା
ବିଶ୍ୱ ମହାମାରୀ ବିରୋଧୀ ଲଢ଼େଇରେ ଭାରତ ଏକ ମହତ୍ତ୍ୱପୂର୍ଣ୍ଣ ମାଇଲଖୁଣ୍ଟ ଅତିକ୍ରମ କରିଛି । ଦୈନିକ ନୂଆ କରୋନା ଆକ୍ରାନ୍ତ ମାମଲା ଆଜି ଏକ ନୂଆ ନିମ୍ନ ସ୍ତରରେ ପହଞ୍ଚିଛି ।
8 ମାସର ବ୍ୟବଧାନ ପରେ ଗତ 24ଘଣ୍ଟା ମଧ୍ୟରେ ଭାରତରେ 10,064 ଦୈନିକ ନୂଆ ମାମଲା ସାମ୍ନାକୁ ଆସିଛି । 2020 ଜୁନ 12ରେ ଶେଷଥର ପାଇଁ 10,956 ଦୈନିକ ନୂଆ ମାମଲା ଦେଖିବାକୁ ମିଳିଥିଲା । ଭାରତର ମୋଟ ସକ୍ରିୟ ମାମଲା ଆଜି 2 ଲକ୍ଷ କୁ ହ୍ରାସ ପାଇଛି ।
ଭାରତର ବର୍ତ୍ତମାନର ସକ୍ରିୟ ମାମଲା ଦେଶର ମୋଟ ପଜିଟିଭ ମାମଲାର ମାତ୍ର 1.90% ରହିଛି।ଭାରତର ସବୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ କରୋନା ଟିକା ନେଉଥିବା ଲୋକଙ୍କ ସଂଖ୍ୟା ବଢ଼ିବା ସାଙ୍ଗକୁ ଦୈନିକ ନୂଆ ଆକ୍ରାନ୍ତ ମାମଲା ହ୍ରାସ ପାଇଛି । ଏବେ ରହିଥିବା ସକ୍ରିୟ ମାମଲା ତୁଳନାରେ ଟିକା ନେଇଥିବା ଲୋକ ସଂଖ୍ୟା ଦୁଇଗୁଣାରୁ ଅଧିକ ହୋଇଛି ।
ଗତ 25 ଘଣ୍ଟା ମଧ୍ୟରେ 3,930୩ ଅଧିବେଶନରେ 2,23,669 ଲୋକଙ୍କର ଟିକାକରଣ ହୋଇଛି। ଏହାକୁ ମିଶାଇ ଦେଶରେ କରୋନା ଟିକାର ଡୋଜ ନେଇଥିବା ଲୋକ ସଂଖ୍ୟା 4.54,049କୁ ବୃଦ୍ଧି ପାଇଛି  ।
ଟେଷ୍ଟିଙ୍ଗ ଭିତ୍ତିଭୂମି ସଂଖ୍ୟା ବୃଦ୍ଧି ପାଇବା ସହ ଦେଶରେ କରୋନା ପଜିଟିଭିଟି ହାର ତୀବ୍ର ବେଗରେ ଖସିଛି ।
ଭାରତର ସାପ୍ତାହିକ ପଜିଟିଭିଟି ହାର 1.97% ରହିଛି ।
22 ରାଜ୍ୟ/କେନ୍ଦ୍ରଶାସିତ ଅଞ୍ଚଳର ପଜିଟିଭିଟି ହାର ଜାତୀୟ ହାରାହାରିଠାରୁ କମ ରହିଛି ।
13 ରାଜ୍ୟ/କେନ୍ଦ୍ରଶାସିତ ଅଞ୍ଚଳର ସାପ୍ତାହିକ ପଜିଟିଭିଟି ହାର ଜାତୀୟ ହାରଠାରୁ ଅଧିକ ରହିଛି।
ପାଖାପାଖି ୮ ମାସର ବ୍ୟବଧାନ ପରେ ଗତ 24 ଘଣ୍ଟାରେ ଦେଶରେ 140ରୁ କମ କରୋନା ମୃତ୍ୟୁ  ଦେଖିବାକୁ ମିଳିଛି ।
ଭାରତର ଆରୋଗ୍ୟ ହାର ଆଜି 96.66% ଅତିକ୍ରମ କରିଛି । ଦେଶରେ ମୋଟ କରୋନା ଆରୋଗ୍ୟ ସଂଖ୍ୟା 1,02,28,753 ହୋଇଥିବା ବେଳେ ସକ୍ରିୟ ମାମଲା ଆଜି 2,08,012 ରହିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 17,411 ଆକ୍ରାନ୍ତ କରୋନା ସଂକ୍ରମଣରୁ ଆରୋଗ୍ୟ ଲାଭ କରିଛନ୍ତି ।
ଦୈନିକ ନୂଆ ଆରୋଗ୍ୟ ମାମଲାର 80.41% 10 ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ରହିଛି।
କେରଳରେ ସର୍ବାଧିକ ଆରୋଗ୍ୟ ମାମଲା ରେକର୍ଡ କରାଯାଇଛି । ଗୋଟିଏ ଦିନରେ ଏହି ରାଜ୍ୟରେ 3,921 ଆକ୍ରାନ୍ତ ସୁସ୍ଥ ହୋଇଛନ୍ତି । ମହାରାଷ୍ଟ୍ରରେ ଗତ 24 ଘଣ୍ଟାରେ 3,854 ଲୋକ କରୋନାରୁ ସୁସ୍ଥ ହୋଇଥିବା ବେଳେ ଏହା ପଛକୁ ଛତିଶଗଡ଼ରେ 1, 301 ଜଣ ଆରୋଗ୍ୟ ଲାଭ କରିଛନ୍ତି ।
ଦିନକରେ ଦେଶରେ ଚିହ୍ନଟ ହୋଇଥିବା ମୋଟ ମାମଲାର 71.76% 6ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ରହିଛି ।
କେରଳରେ ଦିନକରେ ସର୍ବାଧିକ 3,346 ନୂଆ କରୋନା ସଂକ୍ରମଣ ମାମଲା ଚିହ୍ନଟ କରାଯାଇଛି । ଏହା ପଛକୁ ଥିବା ମହାରାଷ୍ଟ୍ର ଓ ତାମିଲନାଡୁରେ ଯଥାକ୍ରମେ 1, 924 ଓ 551 ନୂଆ ମାମଲା ସାମ୍ନାକୁ ଆସିଛି ।
ଦିନକରେ ହୋଇଥିବା ମୋଟ କରୋନା ମୃତ୍ୟୁରେ ୭୨.୯୯% ୮ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ରହିଛି ।
ମହାରାଷ୍ଟ୍ରରେ ୩୫ କରୋନା ରୋଗୀ ପ୍ରାଣ ହରାଇଛନ୍ତି । କେରଳରେ ୧୭ ଜଣଙ୍କ ଜୀବନ ଯାଇଥିବା ବେଳେ ପଶ୍ଚିମବଙ୍ଗରେ ୧୦ ନୂଆ ମୃତ୍ୟୁ ଦେଖିବାକୁ ମିଳିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜରାଟରେ ବରିଷ୍ଠ ମହିଳା ନାଗରିକଙ୍କ ପାଇଁ ଆୟୋଜିତ କ୍ରୀଡା ପ୍ରତିଯୋଗିତାକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜରାଟରେ ବରିଷ୍ଠ ମହିଳା ନାଗରିକଙ୍କ ପାଇଁ ସ୍ୱତନ୍ତ୍ର ଭାବେ ଆୟୋଜିତ କ୍ରୀଡା ପ୍ରତିଯୋଗିତାର ନିଆରା ଉପକ୍ରମକୁ ପ୍ରଶଂସା କରିଛନ୍ତି ।
ଗୁଜରାଟରେ ବରିଷ୍ଠ ମହିଳା ନାଗରିକଙ୍କ ପାଇଁ ସ୍ୱତନ୍ତ୍ର ଭାବେ ଆୟୋଜିତ କ୍ରୀଡା ପ୍ରତିଯୋଗିତାର ନିଆରା ଉପକ୍ରମ ସମ୍ପର୍କରେ ଗୁଜରାଟ ସରକାରଙ୍କ ରାଷ୍ଟ୍ର ମନ୍ତ୍ରୀ ଶ୍ରୀ ହର୍ଷ ସାଂଘଭିଙ୍କ ଟ୍ୱିଟ ଶୃଙ୍ଖଳ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପ୍ରଶଂସନୀୟ ।”
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଓଜନ ଏବଂ ମାପନ ଉପକରଣ ନିର୍ମାତା/ରପ୍ତାନିକାରୀଙ୍କୁ କେନ୍ଦ୍ର ସରକାରଙ୍କ କାରଣ ଦର୍ଶାଅ ନୋଟିସ : ମାଗିଲେ ଅନୁପାଳନ ବିବରଣୀ
କେନ୍ଦ୍ର ସରକାର ବୈଧ ମାପ ବିଜ୍ଞାନ ବିଭାଗ ଜରିଆରେ ଓଜନ ଓ ମାପନ ଉପକରଣ ନିର୍ମାତା ଓ ରପ୍ତାନିକାରୀ ମାନଙ୍କୁ ୬୩ଟି କାରଣ ଦର୍ଶାଅ ନୋଟିସ ଜାରି କରିଛନ୍ତି । ଏସବୁ ନୋଟିସ ଜରିଆରେ ସେମାନଙ୍କ ଠାରୁ ଅନୁପାଳନ ବିବରଣୀ ମଗାଯାଇଛି ।
ବିଶେଷ କରି ଇ-କମର୍ସ ପ୍ଲାଟଫର୍ମରେ କାରବାର କରୁଥିବା ଉତ୍ପାଦନକାରୀ/ ରପ୍ତାନିକାରୀ/ ବିକ୍ରେତାମାନଙ୍କ ଠାରୁ ମଡେଲର ଅନୁମୋଦନ, ଉତ୍ପାଦନ, ରପ୍ତାନିକାରୀ/ ଡିଲର ଲାଇସେନ୍ସ ଏବଂ ଓଜନ ନିକିତି ଯାଞ୍ଚର ବିବରଣୀ ମଗାଯାଇଛି ।
କେତେକ ଓଜନ ଓ ମାପନ ଉପକରଣ ଉତ୍ପାଦନକାରୀ/ ରପ୍ତାନିକାରୀମାନେ ଆଇନରେ ଥିବା ବ୍ୟବସ୍ଥାକୁ ପାଳନ ନକରି ମଣିଷ ଓଜନ ମେସିନ ଏବଂ ରୋଷେଇ ଘର ପାଇଁ ବ୍ୟବହୃତ ନିକିତି ଆଦି ବିକ୍ରି କରୁଛନ୍ତି । ଇ-କମର୍ସ ସାଇଟରେ ଏଭଳି ଅନଧିକୃତ ଭାବେ ବିକ୍ରି କାରଣରୁ କେବଳ ଗ୍ରାହକମାନେ ଉଚିତ୍ ସେବାରୁ ବଞ୍ଚିତ ହେଉନାହାନ୍ତି ବରଂ ସରକାର ମଧ୍ୟ ରାଜସ୍ୱ କ୍ଷତି ସହୁଛନ୍ତି ।
ଗ୍ରାହକମାନଙ୍କ ହିତ ରକ୍ଷା ଏବଂ ସଂରକ୍ଷଣ ନିମନ୍ତେ, ବୈଧ ମାପ ଆଇନ, ୨୦୦୯ ଅଧୀନରେ ଓଜନ ଓ ମାପନ ଉପକରଣର ନିର୍ମାତା/ରପ୍ତାନିକାରୀମାନେ ସେମାନଙ୍କର ଓଜନ ଓ ମାପ ଉପକରଣର ମଡେଲ  ପାଇଁ ଅନୁମତି ନେବାର ଆବଶ୍ୟକତା ରହିଛି । ସେହିପରି ଧାରା ୨୩ ଅନୁଯାୟୀ ସେମାନଙ୍କୁ ନିର୍ମାଣ ଲାଇସେନ୍ସ ଏବଂ ଧାରା ୧୯ ଅନୁଯାୟୀ ରପ୍ତାନିକାରୀ ପଞ୍ଜିକରଣ କରାଇବା ଜରୁରି । ଏହାଛଡ଼ା ଧାରା ୨୪ ଅଧୀନରେ ଓଜନ ଓ ମାପ ଉପକରଣର ଯାଞ୍ଚ/ ଷ୍ଟାମ୍ପିଙ୍ଗ କରାଯିବାର ମଧ୍ୟ ଆବଶ୍ୟକତା ରହିଛି ।
ଆହୁରି ବୈଧ ମାପ , ନିୟମାବଳୀ ୨୦୧୧ର ବ୍ୟବସ୍ଥା  ଅନୁଯାୟୀ ଓଜନ ଏବଂ ମାପନ ଉପକରଣ ସମ୍ପର୍କରେ ଆଗୁଆ ପ୍ୟାକେଜିଂ ବେଳେ କିମ୍ବା ଇ-କମର୍ସ ପ୍ଲାଟଫର୍ମରେ ଘୋଷଣାନାମା ପ୍ରଦାନ କରିବାର ଆବଶ୍ୟକତା ରହିଛି ।
ଗ୍ରାହକଙ୍କ ହିତ ରକ୍ଷା ପାଇଁ ଓଜନ ଓ ମାପ ଉପକରଣ ମଡେଲକୁ ମଞ୍ଜୁରି, ନିର୍ମାଣ ଲାଇସେନ୍ସ/ ରପ୍ତାନିକାରୀଙ୍କ ପଞ୍ଜୀକରଣ ଏବଂ ଓଜନ ଓ ମାପ ଉପକରଣର ଯାଞ୍ଚ/ଷ୍ଟାମ୍ପିଙ୍ଗ ବାଧ୍ୟତାମୂଳକ । ଏହା ଓଜନ, ମାପ ତଥା ଓଜନ ମାପନ ଓ ସଂଖ୍ୟା ଆଧାରରେ ବିକ୍ରି ହେଉଥିବା ଅନ୍ୟ ସାମଗ୍ରୀର ବ୍ୟବସାୟ ଓ ବାଣିଜ୍ୟକୁ ନିୟନ୍ତ୍ରଣ କରିବା ଲାଗି ମଧ୍ୟ ଅତି ଜରୁରି । ପୂର୍ବରୁ ପ୍ୟାକେଜ୍ ହୋଇଥିବା ଉତ୍ପାଦ/ ଇ-କମର୍ସ ପ୍ଲାଟଫର୍ମ ଉପରେ ଉତ୍ପାଦ ସମ୍ପର୍କରେ ଘୋଷଣା କରାଯିବା ମଧ୍ୟ ବାଧ୍ୟତାମୂଳକ, ଯାହାଫଳରେ ଗ୍ରାହକମାନେ ସୂଚିତ ହୋଇ ସଠିକ ନିଷ୍ପତ୍ତି ନେଇପାରିବେ ।
ନିର୍ମାତା/ଉତ୍ପାଦନକାରୀମାନେ ନିର୍ମାଣ, ରପ୍ତାନି, ବିକ୍ରି, ବିତରଣ ହେଉଥିବା ଓଜନ ଏବଂ ମାପ ଉପକରଣ ସଂଖ୍ୟାର ରେକର୍ଡ ରଖିବାର ଆବଶ୍ୟକତା ରହିଛି । ଏସବୁ ସାମଗ୍ରୀର ଯାଞ୍ଚ ପାଇଁ ସରକାରଙ୍କୁ ପଇଠ କରାଯାଉଥିବା ଶୁଳ୍କର ରେକର୍ଡ ମଧ୍ୟ ରଖାଯିବା ଜରୁରି ।
ବୈଧ ମାପ ଆଇନର ଏହିସବୁ ବ୍ୟବସ୍ଥାର ଉଲ୍ଲଙ୍ଘନ କ୍ଷେତ୍ରରେ, ଧାରା ୩୨ , ଧାରା ୪୫ , ଧାରା ୩୮ , ଧାରା ୩୩  ଏବଂ ଧାରା ୩୬  ଅଧୀନରେ ଜୋରିମାନା କିମ୍ବା ଜେଲ ଦଣ୍ଡାଦେଶ ଅଥବା ଉଭୟ ଦଣ୍ଡାଦେଶର ବ୍ୟବସ୍ଥା ରହିଛି ।
ସଂସ୍କୃତି ମନ୍ତ୍ରଣାଳୟ
ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ
ପୁରୀ ଶ୍ରୀଜଗନ୍ନାଥ ମନ୍ଦିର ଓ କୋଣାର୍କ ସୂର୍ଯ୍ୟ ମନ୍ଦିର ବୁଲି ଦେଖିଲେ ଓଡ଼ିଶା ଗସ୍ତରେ ଆସିଥିବା ମହାରାଷ୍ଟ୍ର ଛାତ୍ରଛାତ୍ରୀ
ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମର ଅଂଶବିଶେଷ ଭାବେ ଓଡ଼ିଶା ଗସ୍ତରେ ଆସିଥିବା ନଭି ମୁମ୍ବାଇର କେସି ପାଟିଲ କଲେଜ ଅଫ ଇଞ୍ଜିନିୟରିଂର ୫୦ ଜଣ ଛାତ୍ରଛାତ୍ରୀ ମଙ୍ଗଳବାର, ଦ୍ବିତୀୟ ଦିନରେ ବିଶ୍ବପ୍ରସିଦ୍ଧ ତୀର୍ଥକ୍ଷେତ୍ର ପୁରୀ ଶ୍ରୀଜଗନ୍ନାଥ ମନ୍ଦିର ଏବଂ ଐତିହାସିକ କୋଣାର୍କ ସୂର୍ଯ୍ୟ ମନ୍ଦିର ପରିଦର୍ଶନ କରିଛନ୍ତି ।
ଗସ୍ତ ପୂର୍ବରୁ ସେମାନଙ୍କୁ ଓଡ଼ିଶାର ସମୃଦ୍ଧ ସାଂସ୍କୃତିକ ଐତିହ୍ୟ ଏବଂ ପ୍ରସିଦ୍ଧ ପର୍ଯ୍ୟଟନସ୍ଥଳୀ ବିଷୟରେ ସୂଚନା ଦିଆଯାଇଥିଲା। ମହାରାଷ୍ଟ୍ରର ଛାତ୍ରଛାତ୍ରୀଙ୍କୁ ଆତିଥେୟ ପ୍ରଦାନ କରିଥିବା ଭୁବନେଶ୍ବରର ଗାନ୍ଧୀ ଇନଷ୍ଟିଚ୍ୟୁଟ୍ ଅଫ ଟେକ୍ନୋଲୋଜି  ପକ୍ଷରୁ ଏକ ଉପସ୍ଥାପନା ମାଧ୍ୟମରେ ଶ୍ରୀଲିଙ୍ଗରାଜ ମନ୍ଦିର, ରାଜାରାଣୀ ମନ୍ଦିର, ଖଣ୍ଡଗିରି ଓ ଉଦୟଗିରି ଗୁମ୍ଫା ସମେତ ବିଭିନ୍ନ ଐତିହାସିକ ସ୍ଥଳୀ ସମ୍ପର୍କରେ ସୂଚନା ଦିଆଯାଇଥିଲା ।
ଆଜିର ଦିନରେ ଆୟୋଜିତ ଆଉ ଏକ କାର୍ଯ୍ୟକ୍ରମରେ ଏକ ଭାଷା ବିନିମୟ କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା। ମରାଠୀ ଏବଂ ଓଡ଼ିଆ ଭାଷାରେ ସାମଞ୍ଜସ୍ୟ ଥିବା କେତେକ ଶବ୍ଦ ବିଷୟରେ ଛାତ୍ରଛାତ୍ରୀ ଜାଣିବାକୁ ପାଇଥିଲେ। ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମରେ ମହାରାଷ୍ଟ୍ରର ୫୦ ଜଣ ଛାତ୍ରଛାତ୍ରୀ ଏବଂ ୪ ଜଣ ଶିକ୍ଷକଶିକ୍ଷୟିତ୍ରୀ ସମ୍ପ୍ରତି ଓଡ଼ିଶା ଗସ୍ତରେ ଆସିଛନ୍ତି । ରାଜ୍ୟମାନଙ୍କ ମଧ୍ୟରେ ଆପୋସ ସମ୍ପର୍କକୁ ସୁଦୃଢ଼ କରିବା ଏବଂ ଅଖଣ୍ଡ ଭାରତର ସ୍ବପ୍ନକୁ ସାକାର କରିବା ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ପରିକଳ୍ପନା କ୍ରମେ ଦେଶବ୍ୟାପୀ ଏକ ଭାରତ ଶ୍ରେଷ୍ଠ ଭାରତ କାର୍ଯ୍ୟକ୍ରମ ଆୟୋଜନ କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଅକ୍ଟୋବର 2ରେ “ବୈଭବ” ସମ୍ମିଳନୀ ଉଦ୍ଘାଟନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର 2 ତାରିଖ ଦିନ ସନ୍ଧ୍ୟା 6.30 ମିନିଟରେ ବୈଶ୍ୱିକ ଭାରତୀୟ ବୈଜ୍ଞାନିକ  ଶିଖର ସମ୍ମିଳନୀକୁ ଭିଡିଓ କନଫରେନ୍ସିଂ ଯୋଗେ ଉଦ୍ଘାଟନ କରିବେ ।
“ବୈଭବ” ସମ୍ମିଳନୀ ଏକ ବୈଶ୍ୱିକ ଭର୍ଚୁଆଲ ସମ୍ମିଳନୀ ଯେଉଁଥିରେ ଦରିଆପାରି ଏବଂ ଆବାସିକ ଭାରତୀୟ ଗବେଷକ ତଥା ଶିକ୍ଷାବିତମାନେ ଅଂଶଗ୍ରହଣ କରିଥାନ୍ତି ଏବଂ ଏହି ସମ୍ମିଳନୀ ଅକ୍ଟୋବର 2 ତାରିଖ ଠାରୁ ଅକ୍ଟୋବର 31, 2020 ପର୍ଯ୍ୟନ୍ତ ଆୟୋଜନ କରାଯାଉଛି । ଏହି ସମ୍ମିଳନୀର ଉଦ୍ଦେଶ୍ୟ ହେଲା ଶିକ୍ଷାନୁଷ୍ଠାନରେ ଏବଂ ଗବେଷଣା ଓ ବିକାଶ ପ୍ରତିଷ୍ଠାନମାନଙ୍କରେ ସାରା ବିଶ୍ୱରେ ସୁନାମ ଅର୍ଜନ କରିଥିବା ଭାରତୀୟ ବଂଶୋଦ୍ଭବ ବିଶିଷ୍ଟ ଗବେଷକ ଓ ବୈଜ୍ଞାନିକମାନଙ୍କୁ ଗୋଟିଏ ପ୍ଲାଟଫର୍ମରେ ଏକତ୍ରିତ କରି ସେମାନଙ୍କ ସହ କିଭଳି ଭାବେ ସହଯୋଗ ଭିତ୍ତିକ ଗବେଷଣା ବ୍ୟବସ୍ଥାକୁ ସୁଦୃଢ଼ କରାଯାଇପାରିବ ଏବଂ ସେଥିରୁ ଶୈକ୍ଷିକ ତଥା ବିଜ୍ଞାନ ଓ ପ୍ରଯୁକ୍ତିଗତ ସୁଫଳ ଭାରତକୁ ମିଳିପାରିବ ଯଦ୍ୱାରା ବୈଶ୍ୱିକ ବିକାଶ ପ୍ରକ୍ରିୟା ମଧ୍ୟ ତ୍ୱରାନ୍ୱିତ ହୋଇପାରିବ, ସେ ଦିଗରେ ମାନସମନ୍ଥନ କରିବା ।
ଏହି ସମ୍ମିଳନୀ ଉଦ୍ଘାଟିତ ହେବା ପରେ ଅନଲାଇନ ମୋଡ଼ରେ ବିଭିନ୍ନ ଶିକ୍ଷାବିତ୍ ଏବଂ ବୈଜ୍ଞାନିକମାନଙ୍କ ମଧ୍ୟରେ ଭିନ୍ନ ଭିନ୍ନ ଅଧିବେଶନରେ ଆଲୋଚନା ଓ ବିଚାରବିମର୍ଶ ଜାରି ରହିବ । ଏହି ପ୍ରୟାସରେ ବିବିଧ ସ୍ତରୀୟ ଭାବ ବିନିମୟ କାର୍ଯ୍ୟକ୍ରମର ବ୍ୟବସ୍ଥା କରାଯାଇଛି ଯେଉଁଥିରେ ଦରିଆପାରି ବିଶେଷଜ୍ଞ ତଥା ସେମାନଙ୍କର ଭାରତୀୟ ପ୍ରତିପକ୍ଷ ଦୀର୍ଘ ପ୍ରାୟ ଏକ ମାସ କାଳ ଧରି ୱେବିନାର, ଭିଡ଼ିଓ କନଫରେନ୍ସ ଇତ୍ୟାଦି ଜରିଆରେ ଆଲୋଚନା କରିବେ । ଏଥିରେ ବିଶ୍ୱର 55ଟି ରାଷ୍ଟ୍ରର 3000ରୁ ଊର୍ଦ୍ଧ୍ଵ ଭାରତୀୟ ବଂଶୋଦ୍ଭବ ଶିକ୍ଷାବିତ୍ ଓ ବୈଜ୍ଞାନିକ ଏବଂ 10 ହଜାରରୁ ଅଧିକ ଆବାସିକ ଶିକ୍ଷାବିତ୍ ଓ ବୈଜ୍ଞାନିକ ଅଂଶ ଗ୍ରହଣ କରିବେ । ସେହିଭଳି ଭାରତ ସରକାରଙ୍କ ପ୍ରମୁଖ ବୈଜ୍ଞାନିକ ଉପଦେଷ୍ଟାଙ୍କ ନେତୃତ୍ୱରେ ଭାରତର ପ୍ରାୟ 200 ଶୈକ୍ଷିକ ତଥା ବିଜ୍ଞାନ ଓ ଗବେଷଣା ପ୍ରତିଷ୍ଠାନ ଦୀର୍ଘ ଏକ ମାସ  ଧରି ଚାଲିବାକୁ ଥିବା ଏହି କାର୍ଯ୍ୟକ୍ରମରେ ଯୋଗଦାନ କରୁଛନ୍ତି ।
ଏହି ସମ୍ମିଳନୀରେ 40ଟି ଅଧିକ ଦେଶରୁ 1500ରୁ ଅଧିକ ପାନେଲିଷ୍ଟ, 200 ପ୍ରମୁଖ ଭାରତୀୟ ଗବେଷଣା ଓ ବିକାଶ ପ୍ରତିଷ୍ଠାନ ଏବଂ ଶୈକ୍ଷିକ ଅନୁଷ୍ଠାନ ଭର୍ଚୁଆଲ୍ ମୋଡ଼ରେ 18ଟି ଭିନ୍ନ ଭିନ୍ନ କ୍ଷେତ୍ର ତଥା 80ଟି ପ୍ରସଙ୍ଗ ଉପରେ 200ରୁ ଅଧିକ ଅଧିବେଶନରେ ଆଲୋଚନା କରିବେ । ସର୍ଦ୍ଦାର ବଲ୍ଲଭ ଭାଇ ପଟେଲଙ୍କ ଜୟନ୍ତୀ ଅବସରରେ ଅକ୍ଟୋବର 31, 2020 ତାରିଖ ଦିନ ଏହି ସମ୍ମିଳନୀର ଚୂଡ଼ାନ୍ତ ଅଧିବେଶନ ଅନୁଷ୍ଠିତ ହେବ ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
କୋଚିନ୍ ବନ୍ଦରର ତିନି ବର୍ଷର ଋଣ ପରିଶୋଧ ପାଇଁ ମହଲତକୁ ମଞ୍ଜୁରୀ
କ୍ୟାବିନେଟ୍ କୋଚିନ୍ ବନ୍ଦର ପ୍ରାଧିକରଣଙ୍କୁ ଭାରତ ସରକାରଙ୍କର ଋଣ ପରିଶୋଧ ବାବଦରେ ତିନି ବର୍ଷର ଅବଧି ନିମନ୍ତେ ଏକ ଋଣ ପରିଶୋଧ ମହଲତକୁ ମଞ୍ଜୁରୀ ପ୍ରଦାନ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅର୍ଥନୈତିକ ବ୍ୟାପାର ସମ୍ବନ୍ଧୀୟ କ୍ୟାବିନେଟ୍ କମିଟି  ଭାରତ ସରକାରଙ୍କର ୪୪୬.୮୩ କୋଟି ଟଙ୍କାର ବକେୟା ଋଣ ଅର୍ଥ ପରିଶୋଧ ନିମନ୍ତେ ତିନି ବର୍ଷର ଅବଧି  ନିମନ୍ତେ ଏକ ଋଣ ପରିଶୋଧ ମହଲତକୁ ମଞ୍ଜୁରୀ ପ୍ରଦାନ କରିଛନ୍ତି । ଏହି ମହଲତ କୋଭିଡ୍ – ୧୯ ମହାମାରୀ କାରଣରୁ ସୃଷ୍ଟି ହୋଇଥିବା ବିତୀୟ ସଙ୍କଟକୁ ମୁକାବିଲା କରିବା ପାଇଁ କୋଚିନ୍ ବନ୍ଦର ପ୍ରାଧିକରଣ କୁ ଦିଆଯାଇଛି ।
ସମୁଦାୟ ଅର୍ଥ ରାଶି ୨୦୧୮ – ୧୯ରୁ ଆରମ୍ଭ ହୋଇ ୧୦ଟି କିସ୍ତି ମାଧ୍ୟମରେ ସୁଝିବାକୁ ଥିଲା । କିନ୍ତୁ, କୋଚିନ୍ ବନ୍ଦର ପ୍ରାଧିକରଣ କେବଳ ୨୦୧୮ -୧୯ ଏବଂ ୨୦୧୯ – ୨୦ର କିସ୍ତି ଗୁଡିକୁ ପ୍ରଦାନ କରି ପାରିଥିଲେ । ୨୦୨୦ -୨୧ ଠାରୁ କୋଭିଡ୍ – ୧୯ ମହାମାରୀ କାରଣରୁ ପରିବହନ ଅତ୍ୟଧିକ ପରିମାଣରେ ପ୍ରଭାବିତ ହୋଇଥିଲା, ଯାହା ଫଳରେ ନଗଦ ଅର୍ଥ ଅର୍ନ୍ତ ପ୍ରବାହ ଉପରେ ପ୍ରତିକୂଳ ପ୍ରଭାବ ପଡିଥିଲା । ପରିଣତି ସ୍ୱରୂପ କୋଚିନ୍ ବନ୍ଦର ୨୦୨୦ -୨୧ ଏବଂ ୨୦୨୧ -୨୨ର କିସ୍ତି ଗୁଡିକୁ ଦେଇ ପାରି ନଥିଲା । କୋଚିନ୍ ବନ୍ଦରକୁ ନଭେମ୍ବର ୨୦୨୧ ଠାରୁ କାର୍ଯ୍ୟକାରୀ ହୋଇଥିବା ପ୍ରମୁଖ ବନ୍ଦର ପ୍ରାଧିକରଣ ଅଧିନିୟମ, ୨୦୨୧ ଅଧୀନକୁ ଅଣା ଯାଇଛି ।
୧୯୩୬ - ୩୭ରୁ ୧୯୯୪ – ୯୫ ମଧ୍ୟରେ ବିଭିନ୍ନ ଭିତିଭୂମିର ଉନ୍ନୟନମୂଳକ କାର୍ଯ୍ୟକଳାପ ନିମନ୍ତେ କୋଚିନ୍ ବନ୍ଦର ଦ୍ୱାରା ଭାରତ ସରକାରଙ୍କ ଠାରୁ ନିଆ ଯାଇଥିବା ଋଣ ଉପରେ ଦଣ୍ଡବିଧାନ ପୂର୍ବକ ସୁଧକୁ ଛାଡ କରିବା ପାଇଁ ଦିଆଯାଇଥିବା ପ୍ରସ୍ତାବକୁ ୨୪.୦୮.୨୦୧୬ରେ ଅର୍ଥନୈତିକ ବ୍ୟାପାର ସମ୍ବନ୍ଧୀୟ କ୍ୟାବିନେଟ୍ କମିଟି ମଞ୍ଜୁରୀ ପ୍ରଦାନ କରିଥିଲେ ।